บัญชีกลางเร่งเบิกจ่าย2เดือน6.3แสนล้านบาท
กรมบัญชีกลาง เผย 2 เดือนแรกปีงบ 2561 เบิกจ่ายแล้วกว่า 6.35 แสนล้าน สูงกว่าเป้าเล็กน้อย สั่งเกาะติดหน่วยงานอย่างใกล้ชิด
15 ธ.ค. 2560

กรมบัญชีกลาง เผย 2 เดือนแรกปีงบ 2561 เบิกจ่ายแล้วกว่า 6.35 แสนล้าน สูงกว่าเป้าเล็กน้อย สั่งเกาะติดหน่วยงานอย่างใกล้ชิดนางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการเบิกจ่ายงบประมาณรายจ่ายประจำปี 2561 ตั้งแต่วันที่ 1 ต.ค.-30 พ.ย. 2560 มียอดเบิกจ่ายงบประมาณ 6.35 แสนล้านบาท ของวงเงินงบประมาณ 2.9 ล้านล้านบาท หรือคิดเป็น 21.90% สูงกว่าเป้าหมาย 0.93% แบ่งเป็นการเบิกจ่ายงบประจำ 5.83 แสนล้านบาท ของวงเงินงบประมาณ 2.24 ล้านล้านบาท หรือคิดเป็น 26.06% สูงกว่าเป้าหมาย 3.21%ขณะที่รายจ่ายลงทุน (กรณีไม่รวมงบกลาง) เบิกจ่ายได้ 5.13 หมื่นล้านบาท ของวงเงินงบประมาณ 5.77 แสนล้านบาท หรือคิดเป็น 8.89% ต่ำกว่าเป้าหมาย 5.72%สำหรับเงินงบประมาณที่กันไว้เบิกเหลื่อมปี เบิกจ่ายแล้ว 4.34 หมื่นล้านบาท ของวงเงินงบประมาณ 2.99 แสนล้านบาท หรือคิดเป็น 14.51% โดยก่อหนี้แล้วจำนวนทั้งสิ้น 1.99 แสนล้านบาท หรือคิดเป็น 66.53%ทั้งนี้ กรมบัญชีกลางได้มอบหมายให้ข้าราชการของกรมติดตามเร่งรัดการเบิกจ่ายเงิน และการก่อหนี้ของส่วนราชการที่ได้รับมอบหมาย รวมทั้งช่วยแก้ไขปัญหาอุปสรรคให้สามารถเบิกจ่ายเงินได้คล่องตัว เพื่อการเบิกจ่ายอย่างมีประสิทธิภาพไปตามเป้าหมาย